[{"text_idx": "#000001", "text": "Olulise ta\u0308htsusega riiklike ku\u0308simuste ja raportite arutelu\nOlulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000002", "text": "Olulise ta\u0308htsusega riiklike ku\u0308simuste ja raportite arutelu detailvaade"}, {"text_idx": "#000006", "text": "Riigikogu on Eesti rahva esinduskogu, kuhu kuulub 101 liiget. Rahvas valib Riigikogu neljaks aastaks. Riigikogu ta\u0308htsaimad u\u0308lesanded on vo\u0303tta vastu seadusi ja otsuseid, teha parlamentaarset kontrolli ja arendada va\u0308lissuhtlust."}, {"text_idx": "#000007", "text": "Riigikogus on 11 alatist ja 3 erikomisjoni. Eriti ta\u0308htsate probleemide lahendamiseks moodustatakse uurimis- vo\u0303i probleemkomisjone."}, {"text_idx": "#000008", "text": "Riigikogu to\u0308o\u0308perioodi nimetatakse istungja\u0308rguks ja aastas on kaks korralist istungja\u0308rku. Riigikogu istungid on avalikud."}, {"text_idx": "#000009", "text": "Olulise ta\u0308htsusega riiklike ku\u0308simuste ja raportite arutelu"}, {"text_idx": "#000010", "text": "VI Riigikogu (Riigivolikogu ja Riigino\u0303ukogu)"}, {"text_idx": "#000012", "text": "Teeme otseu\u0308lekandeid istungisaalist ja komisjonide avalikest istungitest, samuti teistest Riigikogu olulistest su\u0308ndmustest."}, {"text_idx": "#000013", "text": "Istungi u\u0308levaated Riigikogus la\u0308bis teise lugemise vastsu\u0308ndinutele perearsti ma\u0308a\u0308ramist muutev eelno\u0303u"}, {"text_idx": "#000014", "text": "Riigikogus la\u0308bis teise lugemise vastsu\u0308ndinutele perearsti ma\u0308a\u0308ramist muutev eelno\u0303u"}, {"text_idx": "#000015", "text": "Riigikogus la\u0308bis ta\u0308na teise lugemise neli eelno\u0303u, millest tervishoiuteenuste korraldamise seaduse muutmise seaduse eelno\u0303uga muutub vastsu\u0308ndinud lastele perearsti ma\u0308a\u0308ramise korda."}, {"text_idx": "#000016", "text": "Eelno\u0303u (318 SE) muudab vastsu\u0308ndinud lastele perearsti ma\u0308a\u0308ramise korda ning annab arstio\u0303ppe u\u0308lio\u0303pilasele ligipa\u0308a\u0308su tervise infosu\u0308steemile. Esimese muudatusega soovib valitsus tugevdada lastekaitset ennetades ning va\u0308hendades laste haigestumist ning sotsiaalsest oludest tulenevat riski arsti juurde mitte pa\u0308a\u0308seda. Muudatus tagab, et perearstideni jo\u0303uab info ko\u0303igi vastsu\u0308ndinute kohta ning seela\u0308bi on vo\u0303imalik ko\u0303iki lapsi ja\u0308lgida kuni 18 aastaseks saamiseni vastavalt laste tervisekontrolli no\u0303uetele."}, {"text_idx": "#000018", "text": "Samuti antakse eelno\u0303uga neljanda kursuse lo\u0303petanud arstio\u0303ppe u\u0308lio\u0303pilastele, kes to\u0308o\u0308tavad arsti abilisena, ligipa\u0308a\u0308s e-tervise infosu\u0308steemile. Muudatus vo\u0303imaldab tudengitest abiarstidel na\u0308ha patsiendi varasemaid haigusi ja seela\u0308bi paremini abistada arsti, teha patsiendile po\u0303hjalikumat esmast la\u0308bivaatust ja valmistada ette vajalikke dokumente ning retseptipo\u0303hjasid."}, {"text_idx": "#000020", "text": "Teise lugemise la\u0308bis valitsuse algatatud kindlustustegevuse seaduse ja sellega seonduvalt teiste seaduste muutmise seaduse eelno\u0303u (275 SE), mis tugevdab jaeinvestori kaitset ja suurendab nende usaldust kombineeritud kindlustuse investeerimisvo\u0303imaluste ja kindlustusel po\u0303hinevate toodete vastu, milleks on na\u0308iteks investeerimisfondid, investeerimisriskiga elukindlustuslepingud, struktureeritud tooted ja investeerimishoiused."}, {"text_idx": "#000023", "text": "Teise lugemise ka\u0308igus muudeti seaduse jo\u0303ustumise aega. Seadus jo\u0303ustub 1. jaanuaril 2018, mitte 31. detsembril 2016 nagu algselt kavandatud oli. Juba eelno\u0303u esimese lugemise ajal oli teada, et Euroopa Parlamendi ja no\u0303ukogu ma\u0308a\u0308ruse kohaldamist lu\u0308katakse edasi, mis tingib vajaduse muuta vastavalt ka eelno\u0303u 275 SE jo\u0303ustumisnormi. Ma\u0308a\u0308rust oli algselt kavas rakendada alates 2016. aasta 31. detsembrist ning samal ajal oleksid pidanud jo\u0303ustuma ka ka\u0308esolev eelno\u0303u."}, {"text_idx": "#000024", "text": "Mo\u0308o\u0308dunud aasta 14. detsembril vo\u0303eti vastu Euroopa Parlamendi ja no\u0303ukogu ma\u0308a\u0308rus, millega muudetakse ma\u0308a\u0308rust, mis ka\u0308sitleb kombineeriud jae- ja kindlustus po\u0303histe investeerimistoodete po\u0303hiteabedokumente, selle kohaldamise alguskuupa\u0308eva osas ning seda kohaldatakse alates 1. jaanuarist 2018."}, {"text_idx": "#000025", "text": "Teise lugemise la\u0308bis ka valitsuse algatatud ha\u0308daolukorra seaduse eelno\u0303u (205 SE), mille eesma\u0308rgiks on lahendada kehtiva ha\u0308daolukorra seaduse rakendamisel kerkinud probleemid ning parandada asutuste ja riigi valmisolekut ha\u0308daolukordadeks. Seaduseelno\u0303u ta\u0308psustab kriisireguleerimisega seotud asutuste vastutust ja ha\u0308daolukorra mo\u0303istet ning suurendab eriolukorra juhi o\u0303igusi."}, {"text_idx": "#000026", "text": "Samuti na\u0308eb eelno\u0303u ette eluta\u0308htsate teenuste regulatsiooni korrastamist ja riigi tegevusvaru korraldamise regulatsiooni po\u0303himo\u0303tete ta\u0308psustamist."}, {"text_idx": "#000027", "text": "Komisjon esitas eelno\u0303ule konsensusega kokku 34 muudatusettepanekut, mille Riigikogu la\u0308bi vaatas. U\u0308he muudatuse kohaselt sa\u0308testatakse ha\u0308daolukorra seaduses kriisireguleerimise po\u0303himo\u0303tted. Teise muudatuse kohaselt saab valitsuse kriisikomisjon anda u\u0308lesandeid mitte ainult kriisikomisjoni kuuluvatele asutustele, vaid ka ko\u0303igile teistele kriisireguleerimisega tegelevatele asutustele. Ta\u0308iendava muudatusettepanekuga na\u0308hakse ette, et koordineeritakse kriisireguleerimise u\u0308lesannete ta\u0308itmist, mitte tegevust."}, {"text_idx": "#000028", "text": "Veel konkretiseeritakse Siseministeeriumi u\u0308hte u\u0308lesannet, mille kohaselt Siseministeeriumil on edaspidi kohustus to\u0308o\u0308tada va\u0308lja riigi kriisireguleerimispoliitika ja kavandada selle elluviimist. So\u0303nastuse ja ka selle konkreetse tegevuse sisu ta\u0308psustamine."}, {"text_idx": "#000029", "text": "Muudatusettepanekud puudutavad veel elektroonilise side ettevo\u0303tja kohustust teavitada elanikke ha\u0308daolukorrast, eluta\u0308htsa teenuse osutaja kohustust tagada teenuse toimepidevus viisil ja vahenditega, mis ei so\u0303ltu va\u0308lisriikides asuvatest infosu\u0308steemidest ning riigi toidu- ja tervishoiuvarusid. Muudatus na\u0308eb ette, et kuni uute varude moodustamiseni hoitakse seni moodustatud varusid ka praegu kehtivate regulatsioonide alusel."}, {"text_idx": "#000030", "text": "La\u0308bira\u0308a\u0308kimistel vo\u0303ttis so\u0303na Arto Aas Reformierakonnast. Tema hinnangul peaks ha\u0308daolukorra seaduses eraldi va\u0308lja tooma ka praamiu\u0308henduse vo\u0303i pu\u0308siu\u0308henduse suursaartega."}, {"text_idx": "#000031", "text": "Riigikogu lo\u0303petas sotsiaalkomisjoni algatatud to\u0308o\u0308tuskindlustuse seaduse muutmise seaduse eelno\u0303u (292 SE) teise lugemise. Eelno\u0303uga sa\u0308testatakse to\u0308o\u0308taja ja ametniku o\u0303igused kindlustushu\u0308vitise taotlemiseks koondamise korral, kui to\u0308o\u0308andja ei ole to\u0308o\u0308tuskindlustuse seaduses sa\u0308testatud aja jooksul esitanud avaldust Eesti To\u0308o\u0308tukassale."}, {"text_idx": "#000032", "text": "Juhul kui to\u0308o\u0308andja ei ole esitanud kindlustushu\u0308vitise taotlust to\u0308o\u0308tukassale viie pa\u0308eva jooksul alates to\u0308o\u0308- vo\u0303i teenistussuhte lo\u0303ppemisest, antakse to\u0308o\u0308tajatele ja ametnikele o\u0303igus see avaldus ise esitada, et to\u0308o\u0308tuskindlustushu\u0308vitist saada."}, {"text_idx": "#000033", "text": "Kehtiva seaduse kohaselt saab avalduse kindlustushu\u0308vitise saamiseks esitada ainult to\u0308o\u0308andja."}, {"text_idx": "#000034", "text": "Eelno\u0303u sa\u0308testab to\u0308o\u0308taja ja ametniku kindlustushu\u0308vitise taotlemise tingimused ja korra koondamisel ning avalduses ma\u0308rgitavate vajalike andmete loetelu. Samuti muudetakse to\u0308o\u0308taja ja ametniku avalduse la\u0308bivaatamise ta\u0308htaega."}, {"text_idx": "#000035", "text": "Eelno\u0303u algatamist ajendas o\u0303iguskantsler U\u0308lle Madise, kes palus oma kirjas lahendada olukord, kus kehtiv to\u0308o\u0308tuskindlustuse seadus seab to\u0308o\u0308tajale po\u0303hjendamatuid takistusi kindlustushu\u0308vitise saamiseks koondamise korral."}, {"text_idx": "#000036", "text": "Eesti To\u0308o\u0308tukassa esitas ettepaneku, mille kohaselt jo\u0303ustuks seadus 1. aprillil 2017. Varasemalt oli eelno\u0303us kavandatud seaduse jo\u0303ustumine 1. jaanuarist 2017. To\u0308o\u0308tukassa po\u0303hjendusel on vajalik seaduse muudatuse jo\u0303ustumiseks teha vajalikud infotehnoloogilised arendused. Komisjon no\u0303ustus ettepanekuga konsensuslikult."}, {"text_idx": "#000037", "text": "Riigikogu istungite videosalvestisi saab vaadata "}, {"text_idx": "#000039", "text": "Riigikogu arutas olulise ta\u0308htsusega riikliku ku\u0308simusena inimeste ja ettevo\u0303tete toimetulekut 26.01.2023\nRiigikogu alandas turvato\u0308o\u0308tajate vanuse alampiiri 25.01.2023\nRiigikogus la\u0308bis esimese lugemise metsanduse arengukava 24.01.2023\nRiigikogu sai u\u0308levaate teadus- ja arendustegevuse olukorrast 23.01.2023"}]